Цацкі  
*Агнія Барто  
Пераклала з рускага Людміла Забалоцкая*

### Мішка

Мішка плача на падлозе:

Як без лапы жыць нябозе?

— Ты не плач, цябе нідзе

Не пакіну я ў бядзе.

### Бычок

Ідзе бычок, хістаецца,

Ўздыхае на хаду:

— Дошчачка сканчаецца,

Ох, зараз я ўпаду!

### Слон

Сон прыйшоў! Заснуў бычок,

Лёг ў каробку на бачок.

Мішка сон салодкі сніць,

Толькі слон яшчэ не спіць.

Галавой ківае слон,

Ён сланісе шле паклон.

### Зайка

Зайку кінула дзяўчынка,

Дожджык ліўся без упынку.

3 лаўкі злезці ён не мог.

I да нітачкі прамок.

### Конік

Конік мой такі цудоўны,

Самы лепшы, хоць бязмоўны.

Прычашу, прыгладжу хвосцік,

I на ім паеду ў госці.

### Грузавік

Не, дарэмна мы рашылі

Пакатаць ката ў машыне:

Кот катацца не прывык,

I кульнуў ён грузавік.

### Мячык

Наша Таня гучна плача:

Упусціла ў рэчку мячык.

— Ціха, Танечка, не плач,

Не патоне ў рэчцы мяч.

### Самалёт

Самалёт збудуем самі,

Паімчымся над лясамі,

Паімчымся над лясамі,

Потым вернемся да мамы.

1936 г.